stanford-oval/wikipedia huggingface dataset:
Puhe (esitys)

Cicero puhuu Rooman senaatille
Puhe on suullinen esitys, joka pidetään tavallisesti jossain tilaisuudessa. Puheessa voidaan esittää esimerkiksi tervehdys, onnittelu, kiitos tai kannanotto. Erilaisia puhetyyppejä ovat poliittinen puhe (kuten vaalipuhe), avajaispuhe, hartauspuhe, kiitospuhe, muistopuhe, juhlapuhe, maljapuhe ja saarna.
Suositut puhujat voivat saada esiintymisestään satojentuhansien eurojen palkkion. Maailman kovapalkkaisimpiin puhujiin kuuluu monia Yhdysvaltain entisiä presidenttejä, kuten Ronald Reagan, Bill Clinton ja Barack Obama. Liikemies Donald Trump sai kiinteistömarkkinoihin liittyvissä tilaisuuksissa vuosina 2006–2007 noin 1,5 miljoonan dollarin puhujanpalkkioita.
Tunnettuja puheita

Gettysburgin puhe, Abraham Lincoln
I Have a Dream, Martin Luther King, Jr.
Kansakunnan tila -puhe, Yhdysvaltain presidentti
Miekkavala, C. G. E. Mannerheim
Tasavallan presidentin uudenvuodenpuhe, Suomen tasavallan presidentti
Aiheesta muualla

Kuvia tai muita tiedostoja aiheesta Puhe (esitys) Wikimedia Commonsissa
Rainer Vuorio

Emerik Filibert Rainer Vuorio, sukunimi vuoteen 1877 Forsberg (14. syyskuuta 1856 Leppävirta – 8. huhtikuuta 1916 Helsinki) oli suomalainen varatuomari, hovineuvos ja Metsähallituksen kamreeri. Hän oli tunnettu myös tenorilaulajana.
Vuorion vanhemmat olivat nimismies Karl Wilhelm Forsberg ja Johanna Karolina Ehnberg. Hän pääsi ylioppilaaksi 1875 Helsingin ruotsalaisen normaalilyseon suomalaiselta osastolta ja suoritti Helsingin yliopistossa yleisen oikeustutkinnon 1881. Vuorio sai varatuomarin arvon 1884.
Vuorio oli aluksi kanslistina yleisten rakennusten ylihallituksessa ja sitten Suomen senaatin talousosastolla ylimääräisenä kopistina 1884 ja senaatin oikeusosastolla ylimääräisenä kopistina 1884–1890. Hän oli Metsähallituksen kamreerina vuodesta 1890 alkaen ja hän sai hovineuvoksen arvon 1907. Vuorio toimi myös Helsingin kaupungin terveydenhuoltolautakunnan sihteerinä parinkymmenen vuoden ajan. Rainer Vuorio kuoli huhtikuussa 1916 59-vuotiaana keuhkokuumeeseen.
Vuorio oli opiskeluvuosistaan lähtien Muntra Musikanter-mieskuoron jäsenenä ja hän esiintyi kuoron konserteissa solistina. Hän osallistui solistina kuoron Tukholmaan, Kööpenhaminaan, Pietariin ja Pariisiin tekemiin konserttimatkoihin ja herätti kaikkialla huomiota lauluesityksillään. Vuorio oli 1870-luvulla myös avustajana Suomalaisen Oopperan esityksissä ja esiintyi pienissä osissa solistina. Vuorio oli myös Thérèse Hahlin johtaman sekakuoron jäsenenä ja hän liittyi vielä vuonna 1915 edellisenä vuonna perustettuun Laulu-Miehet-mieskuoroon.
Rainer Vuorio oli naimisissa vuodesta 1890 Louise von Willebrandin (1866–1946) kanssa. Heidän poikansa asianajaja ja liikemies Rainer Vuorio (1901–1988) oli naimisissa kirjailija Anelma Vuorion, o.s. Kohonen kanssa ja he omistivat Hvitträskin ateljeekodin vuosina 1949-1968.
Rafael Coello Ramos

Rafael Coello Ramos
Rafael Coello Ramos (1877 Comayagüela – 1. maaliskuuta 1967 Tegucigalpa) oli hondurasilainen säveltäjä ja muusikko.
Coello Ramos syntyi muusikkoisä Froylán Ramosin pojaksi ja oppi itsekin soittamaan pianoa, viulua ja kitaraa. Hän perusti Orquesta Verdin. Lisäksi hän työskenteli musiikkipedagogina lähes viidenkymmenen vuoden ajan. Coello Ramos sai kulttuuripalkinnon Juan Manuel Gálvezin hallinnolta, Manuel Bonilla -mitalin ja Francisco Morazánin ritarikunnan arvon. Hänen sävellystensä joukossa on Manuel Bonillan kuoleman johdosta laadittu Duelo Nacional.
Täällä Pohjantähden alla (täsmennyssivu)

Täällä Pohjantähden alla voi tarkoittaa seuraavia:
Runo vuodelta 1863 ja runoon sävelletty laulu

"Täällä, pohjantähden alla", alkusäe J. F. Granlundin vuonna 1863 kirjoittamasta runosta Koto-maamme.
Täällä Pohjantähden alla (myös: Kotomaamme), J. F. Granlundin runoon Koto-maamme sävelletty suomalainen hengellinen laulu. Laulu alkaa sanoin: "Täällä, pohjantähden alla, on nyt kotomaamme".
Runo vuodelta 1863 ja runoon sävelletty laulu > Laulun mukaan nimetty

Täällä Pohjantähden alla, Tapio Rautavaaran vuonna 1966 julkaisema albumi
Täällä Pohjantähden alla, Raita Karpon vuonna 1981 julkaisema albumi
Täällä Pohjantähden alla, Vesa-Matti Loirin vuonna 1983 julkaisema albumi
Täällä Pohjantähden alla, Jaana, Saara ja Sauli Ahvenjärven vuonna 1991 julkaisema albumi
Täällä Pohjantähden alla, Hannu Holman vuonna 1994 julkaisema albumi
Väinö Linnan romaanitrilogia

Täällä Pohjantähden alla, Väinö Linnan kirjoittama, vuosina 1959–1961 ilmestynyt romaanitrilogia
Väinö Linnan romaanitrilogia > Sovituksia

Täällä Pohjantähden alla, Väinö Linnan romaanitrilogiaan perustuva, Edvin Laineen ohjaama elokuva vuodelta 1968 – elokuvan jatko-osa oli nimeltään Akseli ja Elina
Täällä Pohjantähden alla, Väinö Linnan romaanitrilogiaan perustuva radiokuunnelmasarja vuodelta 2008
Täällä Pohjantähden alla (myös: Täällä Pohjantähden alla I), Väinö Linnan romaanitrilogiaan perustuvan, Timo Koivusalon ohjaaman elokuvasarjan ensimmäinen osa vuodelta 2009
Täällä Pohjantähden alla II, Väinö Linnan romaanitrilogiaan perustuvan, Timo Koivusalon ohjaaman elokuvasarjan toinen osa vuodelta 2010
Musiikkikappale vuodelta 1992

"Täällä Pohjantähden alla", Petri Laaksosen säveltämä ja Turkka Malin sanoittama musiikkikappale vuodelta 1992. Kappale alkaa sanoin: "Täällä pohjantähden alla, korkeimmalla kukkulalla".
Musiikkikappale vuodelta 1992 > Musiikkikappaleen mukaan nimetty

Täällä Pohjantähden alla, Petri Laaksosen vuonna 1994 julkaisema albumi
Täällä Pohjantähden alla, Ylioppilaskunnan laulajien vuonna 1995 julkaisema albumi
Täällä Pohjantähden alla, Eero Sinikanteleen vuonna 1996 julkaisema albumi
Pánormos (Réthymno)

| Pánormos Πάνορμος |
| --- | --- |
 Pánormoksen kylä.
 Pánormos
 Koordinaatit: 35°25′5″N, 24°41′27″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Réthymno
Kunta:  Mylopótamos
Hallinto:  
 – Asutustyyppi:  kylä
 – Kallikrates-koodi:  7305011101
Väkiluku (2011):  628
Aikavyöhyke:  UTC+2
 – Kesäaika:  UTC+3
Postinumero:  740 57
Infobox OKVirheellinen NIMI-arvo: 
Pánormos (kreik. Πάνορμος) on Kreikan kylä, joka sijaitsee Kreetan saarella. Se kuuluu hallinnollisesti Mylopótamoksen kuntaan, Réthymnon alueyksikköön ja Kreetan alueeseen. Kylän väkiluku on 628 (vuonna 2011).
Pánormoksen Pyhän Georgioksen (Ágios Geórgios) kirkko.
Pánormoksen kylä sijaitsee Kreetan pohjoisrannikolla Kreetanmeren rannalla noin 22 kilometriä itään Réthymnosta. Kylä on perinyt nimensä antiikin ajan Panormoksen kaupungilta, joka sijaitsi samalla paikalla. Kylän nähtävyyksiin kuuluvat muun muassa varhaiskristillisen kolmilaivaisen basilikakirkon rauniot 500-luvulta sekä keskiaikaisen linnan jäänteet.
Pánormos muodostaa myös laajemman kyläyhdyskunnan (Τοπική Κοινότητα Πανόρμου, Topikí Koinótita Panórmou), johon kuuluu varsinaisen Pánormoksen kylän lisäksi kylä Lávris. Koko yhdyskunnan väkiluku on 628.
Aiemmin kylä kuului Geropótamoksen kuntaan ja vuodesta 2011 lähtien Mylopótamoksen kunnan Geropótamoksen kunnallisyksikköön.
Aiheesta muualla

Kuvia tai muita tiedostoja aiheesta Pánormos Wikimedia Commonsissa
Puolustusvoimien tiedustelukeskus

Puolustusvoimien tiedustelukeskus (lyhenne PVTK) oli Helsingissä, Espoon Kilossa ja Tuusulassa sijainnut Pääesikunnan alainen laitos, joka perustettiin 1. tammikuuta 2007. PVTK lakkautettiin osana puolustusvoimauudistusta 30. huhtikuuta 2014. PVTK:n toiminnot siirrettiin 1. toukokuuta 2014 perustetulle Puolustusvoimien tiedustelulaitokselle.
Johtajat

kommodori Jari Kähärä 1.1.2007–31.10.2008
eversti Harri Ohra-Aho (s. 1959) 1.11.2008–30.6.2011
eversti Sakari Wallinmaa (s. 1960) 1.7.2011–30.4.2014
Tehtävät ym.

Keskuksen tehtävänä oli muun muassa tuottaa analysoitua tiedustelutietoa Suomen turvallisuusympäristöstä sekä vastata puolustusvoimien paikka- ja olosuhdetiedon tuottamisesta. Suomessa aikaisemmin toiminut Puolustusvoimien Tutkimuskeskus lyhennettiin myös PvTK, mutta laitos uudelleennimettiin ennen PVTK:n perustamista. Keskukseen sulautettiin sen perustamisen yhteydessä itsenäisenä joukko-osastona lakkautettu Topografikunta.
Radha Mitchell

| Radha Mitchell |
| --- | --- |
 Radha Mitchell vuonna 2012.
Henkilötiedot
Koko nimi:  Radha Rani Amber Indigo Anunda Mitchell
Syntynyt: 12. marraskuuta 1973 (ikä 50) Melbourne, Victoria, Australia
Ammatti:  näyttelijä
Näyttelijä
Aktiivisena:  1988–
Merkittävät roolit:  Pimeän uhka Finding Neverland – tarinan lähteillä Koston liekki Silent Hill
Aiheesta muualla
IMDb 
Elonet
Radha Rani Amber Indigo Anunda Mitchell (s. 12. marraskuuta 1973 Melbourne, Australia) on australialainen näyttelijä. Hän vieraili vuonna 1994 australialaisessa saippuasarjassa Neighbours Cassandra Rushmoren roolissa. Myöhemmin hänestä tuli sarjan vakituinen näyttelijä, ja hän esitti sarjassa Catherine O’Brienia vuosina 1996–1997. Mitchell tunnetaan myös roolistaan vuoden 2006 kauhuelokuvassa Silent Hill.
Aiheesta muualla

Kuvia tai muita tiedostoja aiheesta Radha Mitchell Wikimedia Commonsissa
Radha Mitchell Internet Movie Databasessa. (englanniksi)
Porin Ässien SM-liigakausi 2016–2017

| Porin Ässät kaudella 2016–2017 |
| --- | --- |
Runkosarjassa:  7.
Lopullinen sijoitus:  9.
Kausi:  24 – 7 – 4 – 25 (90 p)
Koti:  14 – 4 – 3 – 9 (53 p)
Vieras:  10 – 3 – 1 – 16 (37 p)
Tehdyt maalit:  128
Päästetyt maalit:  142
Joukkue
Toimitusjohtaja:   Eeva Perttula
Päävalmentaja:   Jyrki Aho
Kapteeni:   Matti Kuparinen
Varakapteenit:   Jussi Makkonen  Niko Peltola
Kotiareena:  Isomäki Areena
Yleisökeskiarvo:  4 844
Tilastojen kärjessä
Maalit:   Simon Suoranta (18)
Syötöt:   Ville Korhonen (23)
Pisteet:   Simon Suoranta (34)
Jäähyt:   Jyri Marttinen (97 min)
Plus/miinus:   Jarno Kärki (+9)  Niko Ojamäki (+9)
Voitot:   Andreas Bernard (16)
Päästettyjen maalien keskiarvo:   Andreas Bernard (2,08)
Porin Ässien SM-liigakausi 2016–2017 oli jääkiekkoseura Porin Ässien 41. kausi jääkiekon SM-liigassa ja 49. kausi Suomen jääkiekon korkeimmalla sarjatasolla. Ässien edellinen kausi oli päättynyt runkosarjassa sijalle 12.
Ässät kohtasi pudotuspelien ensimmäisellä kierroksella kymmenenneksi sijoittuneen Tampereen Ilveksen. Ässät putosi jatkosta, kun Ilves vei voitot 1–2.
Joukkue

Valmennus:
Päävalmentaja  Jyrki Aho
Valmentaja  Mikael Kotkaniemi
Valmentaja  Petteri Niittynen
Maalivahtivalmentaja  Jaakko Rosendahl
Huolto:
Huoltaja  Kimmo Korhonen
Huoltaja  Markku Kukkula
Huoltaja  Jukka Väkevä
Lääkäri  Antti Hakkiluoto
Lääkäri  Heikki Korhonen
Lääkäri  Jarkko Levola
Fysioterapeutti  Ville Valli
Fysioterapeutti  Jacob Hyde
Naprapaatti  Kari Hovi
Runkosarjan pelaajatilastot > Kenttäpelaajat

Lähde: QuantHockey
| # | Pelaaja | Pelipaikka | Ottelut | Maalit | Syötöt | Pisteet | +/- | Rangaistusminuutit |
| --- | --- | --- | --- | --- | --- | --- | --- | --- |
| 1. |  Simon Suoranta | hyökkääjä | 53 | 18 | 16 | 34 | +5 | 45 |
| 2. |  Ville Korhonen | hyökkääjä | 59 | 9 | 23 | 32 | +3 | 12 |
| 3. |  Jarno Kärki | hyökkääjä | 47 | 12 | 15 | 27 | +9 | 18 |
| 4. |  Jussi Makkonen | hyökkääjä | 42 | 8 | 19 | 27 | +7 | 16 |
| 5. |  Niko Ojamäki | hyökkääjä | 54 | 14 | 12 | 26 | +9 | 4 |
| 6. |  Charles Bertrand | hyökkääjä | 60 | 12 | 9 | 21 | -6 | 18 |
| 7. |  Antti Kerälä | hyökkääjä | 51 | 4 | 15 | 19 | -1 | 0 |
| 8. |  Jere Seppälä | puolustaja | 54 | 7 | 11 | 18 | +8 | 30 |
| 9. |  Jyri Marttinen | puolustaja | 45 | 5 | 13 | 18 | -1 | 97 |
| 10. |  Niko Peltola | puolustaja | 59 | 3 | 15 | 18 | +8 | 20 |
| 11. |  Matti Kuparinen | hyökkääjä | 49 | 5 | 9 | 14 | -5 | 59 |
| 12. |  Matias Varttinen | hyökkääjä | 49 | 7 | 6 | 13 | -4 | 14 |
| 13. |  Tommi Paakkolanvaara | hyökkääjä | 26 | 3 | 10 | 13 | +2 | 6 |
| 14. |  Valtteri Viljanen | puolustaja | 56 | 3 | 7 | 10 | -11 | 20 |
| 15. |  Juho Tommila | puolustaja | 58 | 6 | 2 | 8 | -7 | 18 |
| 16. |  Mikael Saha | hyökkääjä | 58 | 4 | 4 | 8 | -6 | 16 |
| 17. |  Maksim Matushkin | puolustaja | 13 | 3 | 4 | 7 | -2 | 10 |
| 18. |  Juha Kiilholma | hyökkääjä | 42 | 2 | 3 | 5 | -19 | 20 |
| 19. |  Jouka Juhola | hyökkääjä | 34 | 0 | 3 | 3 | -3 | 4 |
| 20. |  Antti Jaatinen | hyökkääjä | 39 | 1 | 1 | 2 | -16 | 8 |
| 21. |  Teemu Vuorisalo | puolustaja | 43 | 1 | 1 | 2 | +3 | 10 |
| 22. |  Aleksi Mäkelä | puolustaja | 48 | 0 | 2 | 2 | -13 | 26 |
| 23. |  Arttu Ruotsalainen | hyökkääjä | 34 | 1 | 0 | 1 | -6 | 10 |
| 24. |  Erik Embrich | hyökkääjä | 11 | 0 | 1 | 1 | -2 | 0 |
| 25. |  Mikko Vainonen | puolustaja | 15 | 0 | 1 | 1 | -2 | 6 |
| 26. |  Kristian Tuohilampi | puolustaja | 1 | 0 | 0 | 0 | 0 | 0 |
| 27. |  Julius Harttunen | hyökkääjä | 1 | 0 | 0 | 0 | 0 | 2 |
| 28. |  Valtteri Tammi | hyökkääjä | 2 | 0 | 0 | 0 | -2 | 0 |
| 29. |  Valtteri Pihlajamäki | hyökkääjä | 3 | 0 | 0 | 0 | -1 | 2 |
| 30. |  Kasperi Nuto | hyökkääjä | 9 | 0 | 0 | 0 | -2 | 4 |
| 31. |  Ari Ahonen | maalivahti | 18 | 0 | 0 | 0 | – | 0 |
| 32. |  Juuso Walli | puolustaja | 25 | 0 | 0 | 0 | +2 | 18 |
| 33. |  Andreas Bernard | maalivahti | 44 | 0 | 0 | 0 | – | 2 |
Runkosarjan pelaajatilastot > Maalivahdit

| Pelaaja | Ottelut | Voitot | Häviöt | Nollapelit | Maalit/ottelu | Torjuntaprosentti |
| --- | --- | --- | --- | --- | --- | --- |
|  Andreas Bernard | 44 | 16 | 17 | 4 | 2,08 | 92,4% |
|  Ari Ahonen | 18 | 8 | 8 | 1 | 2,45 | 91,0% |
Pudotuspelien pelaajatilastot > Kenttäpelaajat

Lähde: QuantHockey
| # | Pelaaja | Pelipaikka | Ottelut | Maalit | Syötöt | Pisteet | +/- | Rangaistusminuutit |
| --- | --- | --- | --- | --- | --- | --- | --- | --- |
| 1. |  Matti Kuparinen | hyökkääjä | 3 | 2 | 1 | 3 | 0 | 0 |
| 2. |  Ville Korhonen | hyökkääjä | 3 | 1 | 0 | 1 | -1 | 0 |
| 3. |  Niko Ojamäki | hyökkääjä | 3 | 1 | 0 | 1 | +1 | 2 |
| 4. |  Charles Bertrand | hyökkääjä | 3 | 0 | 1 | 1 | -2 | 0 |
| 5. |  Juho Tommila | puolustaja | 3 | 0 | 1 | 1 | -1 | 4 |
| 6. |  Jere Seppälä | puolustaja | 3 | 0 | 1 | 1 | -2 | 4 |
| 7. |  Maksim Matushkin | puolustaja | 3 | 0 | 1 | 1 | -1 | 0 |
| 8. |  Matias Varttinen | hyökkääjä | 3 | 0 | 1 | 1 | -1 | 0 |
| 9. |  Juha Kiilholma | hyökkääjä | 1 | 0 | 0 | 0 | 0 | 0 |
| 10. |  Arttu Ruotsalainen | hyökkääjä | 1 | 0 | 0 | 0 | 0 | 0 |
| 11. |  Antti Kerälä | hyökkääjä | 2 | 0 | 0 | 0 | -3 | 0 |
| 12. |  Mikael Saha | hyökkääjä | 2 | 0 | 0 | 0 | +1 | 0 |
| 13. |  Jussi Makkonen | hyökkääjä | 3 | 0 | 0 | 0 | -1 | 4 |
| 14. |  Tommi Paakkolanvaara | hyökkääjä | 3 | 0 | 0 | 0 | 0 | 0 |
| 15. |  Andreas Bernard | maalivahti | 3 | 0 | 0 | 0 | – | 0 |
| 16. |  Niko Peltola | puolustaja | 3 | 0 | 0 | 0 | -3 | 0 |
| 17. |  Antti Jaatinen | hyökkääjä | 3 | 0 | 0 | 0 | -2 | 2 |
| 18. |  Simon Suoranta | hyökkääjä | 3 | 0 | 0 | 0 | -1 | 0 |
| 19. |  Aleksi Mäkelä | puolustaja | 3 | 0 | 0 | 0 | +1 | 0 |
| 20. |  Valtteri Viljanen | puolustaja | 3 | 0 | 0 | 0 | 0 | 2 |
| 21. |  Jarno Kärki | hyökkääjä | 3 | 0 | 0 | 0 | 0 | 0 |
| 22. |  Juuso Walli | puolustaja | 3 | 0 | 0 | 0 | 0 | 2 |
Pudotuspelien pelaajatilastot > Maalivahdit

| Pelaaja | Ottelut | Voitot | Häviöt | Nollapelit | Maalit/ottelu | Torjuntaprosentti |
| --- | --- | --- | --- | --- | --- | --- |
|  Andreas Bernard | 3 | 1 | 2 | 0 | 2,80 | 90,5% |
Tusinan piiri

Tosnon piirin sijainti Leningradin alueen kartalla
Piirin kunnat
Tusinan eli Tosnon piiri (ven. То́сненский райо́н, Tosnenski raion) on paikallinen itsehallintoalue Leningradin alueella Venäjällä. Piiri on perustettu vuonna 1930 ja sen pinta-ala on 3 585 neliökilometriä. Asukkaita on 112 300 henkeä (vuonna 2006). Piirin hallinnollinen keskus on Tusinan kaupunki.
Sijainti ja luonto

Tusinan piiri sijaitsee Leningradin alueen keskiosassa Pietarista kaakkoon. Lännessä se rajoittuu Hatsinan piiriin, luoteessa Pietariin, koillisessa Kirovskin piiriin, idässä Kirišin piiriin, etelässä Novgorodin alueeseen ja lounaassa Leningradin alueen Lugan piiriin.
Pinta-alasta 80 % on metsää. Piirin alueella virtaavat Tusinajoki, Inkereenjoki ja Tigoda. Tusinan kaupungin eteläpuolella sijaitsee Vasiljevskojen eläintieteellinen rauhoitusalue.
Historia

1400–1500-luvulla seutu kuului Novgorodin Vatjan viidennekseen. Itämerensuomalaista väestöä asui Inkereen ja Järvisaaren pogostoissa sekä Tigodan pogostassa Tusina- ja Tigodajokien yläjuoksulla. Stolbovan rauhassa alueen pohjoisosa siirtyi Ruotsille, ja sinne muutti inkerinsuomalaisia, jotka kuuluivat Inkereen, Järvisaaren ja Liissilän luterilaisiin seurakuntiin.
1700–1800-luvulla seudulle syntyi kivilouhimoita ja tiilitehtaita, alettiin hyödyntää metsävaroja. Pietarin ja Moskovan välille rakennettiin maantie, jonka varrelle syntyivät Isoran Lopotin (ven. Ям-Ижора, Jam-Ižora), Tusinan ja Pomeranjen (ven. Померанье) kyytiasemat. Vuosina 1843–1851 pääkaupunkien välille rakennettiin rautatie.
Toisessa maailmansodassa piiri oli saksalaisten miehittämä. Suomalaisasutus hävisi sodan aikaisten väestönsiirtojen seurauksena, ja varsinkin Inkereenjoen varren kylät tuhoutuivat lähes täydellisesti.
Hallinto

Tusinan piiri muodostettiin vuonna 1930, kun Ljubanin piiriin yhdistettiin osia Detskoje Selon ja Kolpinan piireistä. Vuonna 1953 siihen liitettiin osa entisestä Pavlovskin piiristä. Vuonna 1977 koillisosa erotettiin vasta perustettuun Kirovskin piiriin.
Piirin hallinnollinen keskus on Tusinan kaupunki. Lisäksi siihen kuuluvat Lomkan ja Lubanin kaupungit, Punaporun, Rjabovon (ven. Рябово, Rjabovo), Uljanan ja Vornasuon taajamat sekä 6 maalaiskuntaa: Hattula, Liissilä, Nurmi, Possai, Telmana ja Trubnikov Bor.
Tusinan piirin päämies on Sergei Baranov ja piirihallinnon päämies Vladimir Dernov.
Liikenne

Piirin kautta kulkevat Pietarin ja Moskovan sekä Pietarin ja Novgorodin väliset rautatiet sekä Pietarin ja Moskovan välinen maantie.
Talous

Tärkeimmät teollisuudenalat ovat kemian, rakennustarvike- ja koneenrakennusteollisuus, puunjalostus ja turvetuotanto. Suurimmat yritykset ovat saksalaiseen Henkel-konserniin kuuluva kemiantehdas, yhdysvaltalaisen Caterpillar-yhtiön konetehdas, Tusinan konepaja sekä Lomkassa sijaitsevat rakennustarviketehtaat Nefrit-Keramika, Kvarts ja Kontakt.
Huomattava merkitys on metsävarojen hyödyntämisellä. Piirin metsiä hallinnoivat valtiollisen Lenoblles-laitoksen metsänhoitoalueet Ljubanissa ja Liissilässä. Liissilän metsäopisto kouluttaa metsänhoitajia koko Luoteis-Venäjää varten. Mekaanista puunjalostusta harjoittavat Ljubanissa ja Tusinassa toimivat yritykset.
Maatalous on keskittynyt vihannesten ja perunan viljelyyn sekä maidontuotantoon. Piirissä on 8 suurta maatalousyritystä ja 30 toimivaa yksityistilaa. Huhtikuussa 2008 tanskalaisomisteinen Rjurik-Agro osti Vostotšnyi-sikatilan, jonka kapasiteetti on tarkoitus nostaa 175 000 sikaan vuodessa.
Kulttuuria ja nähtävyyksiä

Piirin nähtävyyksiä ovat 1700–1800-luvulla rakennettu Marjinon kartano ja maisemapuisto Andrianovon kylässä, Liissilän metsäopiston rakennukset, keisarillinen metsästysmaja sekä ortodoksikirkko, Ljubanin rautatieasema ja kirkko sekä Uljanan lähellä sijaitsevat Sablinka- ja Tusinajoen vesiputoukset ja keinotekoiset luolastot. Tusinassa toimii kotiseutumuseo ja Liissilässä metsämuseo.
Aiheesta muualla

Wikimedia Commonsissa on kuvia tai muita tiedostoja aiheesta .
Tusinan piiri Leningradin alueen sivustolla (venäjäksi)
Tusinan piiri Leningradin alueen kulttuuri -tietosanakirjassa[vanhentunut linkki] (venäjäksi)
Tusinan piirin sivusto (venäjäksi)
Puolakkajärvi

| Puolakkajärvi |
| --- | --- |
Valtiot:  Suomi
Paikkakunta:  Salo (Perniö)
Koordinaatit:  60°13′07″N, 22°58′17″E
Järvinumero:  82.020.1.002 
Mittaustietoja
 fiPuolakkajärvi 
Puolakkajärvi on Suomen Salossa sijaitseva järvi, joka kuuluu Teijon kansallispuistoon. Puolakkajärvi laskee Väliojan kautta Matildanjärveen. Puolakkajärvi on 72 hehtaaria koltaan.
Sijainti

Puolakkajärvi sijaitsee Teijon kansallispuistossa, lähellä Talonpojanteijon ja Lankkerin kylää. Teijon kansallispuisto sijaitsee kokonaan Salon kunnassa. Järvi on entisen Perniön kunnan alueella, joka vuonna 2009 liitettiin Saloon eräiden muiden kuntien kanssa. [lähde? ]
Páno Polemídia

| Páno Polemídia Πάνω Πολεμίδια |
| --- | --- |
 Páno Polemídian kylää.
 Páno Polemídia
 Koordinaatit: 34°42′39″N, 32°59′30″E 
Valtio:   Kypros
Alue:  Limassol
Hallinto:  
 – Asutustyyppi:  kylä ja kyläyhdyskunta
Korkeus:  80 m
Väkiluku (2011):  3 470
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Páno Polemídia (kreik. Πάνω Πολεμίδια) on kylä ja kyläyhdyskunta (koinótita) Limassolin alueella Kyproksen tasavallassa Kyproksen saarella. Sen väkiluku on 3 470 (2011).
Páno Polemídian Pyhän Ristin (Tímios Stavrós) kirkko.
Páno Polemídian kylä eli ”Ylempi Polemídia” sijaitsee noin kuusi kilometriä Limassolista luoteeseen ja on osa Limassolin suurkaupunkialuetta. Se on nimensä mukaisesti Polemídian yläkylä, ja heti sen vieressä sijaitsee Káto Polemídia eli ”Alempi Polemídia”. Kylät ovat olleet olemassa jo keskiajalla. Páno Polemídia on entinen kyproksenturkkilainen kylä. Vuoden 1974 tapahtumien jälkeen sen asuttivat kyproksenkreikkalaiset Pohjois-Kyproksen puolelta muuttaneet evakot.
Aiheesta muualla

Kuvia tai muita tiedostoja aiheesta Páno Polemídia Wikimedia Commonsissa
Limassolin alue
| --- | --- |
Kunnat (dímos):  Ágios Athanásios · Germasógeia · Káto Polemídia · Limassol (Lemesós) · Mésa Geitoniá · Ýpsonas 
Yhdyskunnat (koinótita):  Ágios Amvrósios · Ágios Dimítrios · Ágios Geórgios · Ágios Ioánnis · Ágios Konstantínos · Ágios Mámas · Ágios Pávlos · Ágios Theódoros · Ágios Therápon · Ágios Thomás · Ágios Týchonas · Agrídia · Agrós · Akapnoú · Akrotíri · Akroúnta · Álassa · Aléktora · Amíantos · Anógyra · Apesiá · Apsioú · Arakapás · Armenochóri · Ársos · Asgáta · Asómatos · Avdímou · Chandriá · Dieróna · Dorá · Dorós · Dýmes · Episkopí · Eptagóneia · Erími · Fasoúla · Foiní · Foinikária · Gerása · Gerovása · Kaló Chorió · Kaminária · Kantoú · Kapileió · Kivídes · Káto Mýlos · Káto Plátres · Kelláki · Kissoúsa · Klonári · Koiláni · Kolóssi · Korfí · Kouká · Kyperoúnta · Láneia · Lemíthou · Limnátis · Lófou · Louvarás · Maliá · Mandriá · Mathikolóni · Monágri · Monagroúlli · Moní · Moniátis · Mouttagiáka · Ómodos · Páchna · Palaiómylos · Palódeia · Páno Plátres · Páno Polemídia · Paramáli · Paramýtha · Parekklisiá · Peléndri · Pentákomo · Péra Pedí · Pissoúri · Platanísteia · Potamioú · Potamítissa · Prastió Avdímou · Prastió Kellakíou · Pródromos · Pýrgos · Sanída · Silíkou · Sotíra · Soúni-Zanakiá · Spitáli · Sykópetra · Trachóni · Treis Eliés · Trimíklini · Tróodos · Tserkézoi · Vása Kellakíou · Vása Koilaníou · Víkla · Vouní · Zoopigí
Radhika Apte

| Radhika Apte |
| --- | --- |
 Radhika Apte vuonna 2018.
Henkilötiedot
Syntynyt: 7. syyskuuta 1985 (ikä 39) Vellore, Tamil Nadu, Intia
Ammatti:  näyttelijä
Puoliso:  Benedict Taylor (vih. 2012)
Näyttelijä
Aktiivisena:  2003–
Aiheesta muualla
IMDb 
AllMovie
Radhika Apte (s. 7. syyskuuta 1985 Vellore, Tamil Nadu, Intia) on intialainen näyttelijä. Hän on näytellyt hindin, marathin, tamilin, telugun, bengalin, malajalamin ja englannin kielillä.
Apte on ollut naimisissa brittiläisen muusikon Benedict Taylorin kanssa vuodesta 2012.